**6. c-razred**

**ŠESTI TEDEN (20. 4.−24. 4.)**

***Dragi učenci,***

***Prejšnji teden ste razmišljali o predstavi Tajno društvo PGC in spoznali besedilno vrsto opis bolezni. Zdaj pa se bomo vrnili k poeziji.***

**Ponedeljek in torek**

Zopet se vračamo k poeziji …

Novo poglavje ima naslov **S pesmijo na pot.** Vse pesmi bodo imele skupno tematiko, in sicer pot, potovanje …

Najprej reši v DZ, str. 147, 1. nalogo, ki se navezuje na različno rabo besede *pot.*

Danes boste prebrali in analizirali malce težjo pesem, ki govori o življenjski poti.

|  |
| --- |
| Janez Menart je napisal pesem z naslovom SEMAFORI ŽIVLJENJA, v kateri s pomočjo besed, ki se navezujejo na promet, govori o omenjeni poti. V nadaljevanju vam za lažje razumevanje predstavljam obnovo pesmi po kiticah:1. **Življenje se začne z rojstvom** in se nadaljuje v brezskrbno otroštvo, polno življenja in sanj.
2. **Otroštvo preide v mladost.** Prve življenjske odločitve, prve težave, skrbi in strahovi. Prav zaradi njih postane človek previdnejši.
3. **Življenje z odraščanjem in dozorevanjem postane vse zahtevnejše.** Človek mora sprejemati številne odločitve, kar ga prične obremenjevati.
4. **Življenje človeku veliko ponuja, a od njega tudi veliko zahteva.** Človek se mora obvladati (obvladovati mora svoje življenje). Vse pogosteje je utrujen in negotov. Obdajajo ga dvomi in skrbi.
5. **V starosti človeku počasi pojemajo moči.** Smrt prejema kot mir in pokoj.
 |

Sedaj pa res ne bo težko … Preberi pesem in reši vse naloge, ki se navezujejo nanjo (str. 148– 49).

**Sreda**

Naslednja pesem bo nekoliko lažja …

**Tri, štiri … zdaj …**

***Siva pot****, vodi me,*

*kamor hoče srce,*

*na Gorenjsko,*

*kjer gore so.*

*Vodi me, siva pot.*

Jo poznate, kajne? Ste jo zapeli ali prebrali?

***Sivo pot*** poznajo skoraj vse generacije, saj jo ljudje pojejo ob različnih priložnostih, zato pravimo, da je ponarodela.

V delovnem zvezku na str. 150 preberite celotno pesem, katere avtor je Aleksander Mežek, nato pa rešite vse naloge, ki se navezujejo nanjo.

**Četrtek (2uri)**

*Vsak človek hodi po svoji poti.*

Kaj pomeni zgornja poved?

***Hej! Jaz grem naprej!*** … Pridruži se mi *s poskočnimi koraki* na *poti v življenje*. Pri tem pa ne pozabi na *brezskrbno, sproščeno, veselo in radoživo* hojo, ki te bo popeljala v svet in ti prinesla polno *novih doživetij in priložnosti*.

… To je bistvo današnje pesmi z naslovom **Hej!,** avtorice **Barbare Gregorič Gorenc** (DZ, str. 152–153). Preberi jo in reši naloge od 2. do 7.

Ostala ti je še zadnja naloga, in sicer 8. na str. 153. Napisati moraš **RAZMIŠLJANJE O SVOJI PRIHODNOSTI** – kaj si želiš postati, kaj želiš početi, ko odrasteš. Svoje želje in načrte za prihodnost napiši v obliki krajšega razmišljanja (približno pol strani ali malo manj).

|  |
| --- |
| Ta teden od tebe na svojo e-pošto tatjana.holy@guest.arnes.si pričakujem:1. razmišljanje o prihodnosti,
2. odgovore na vprašanja o predstavi Tajno društvo PGC, če jih še nisi poslal.
 |